Tervetuloa -puhe Kipinän 110-vuotisjuhlassa

Arvoisa Kansainvälisen Olympiakomitean jäsen, hyvät kutsuvieraat, kipinäläiset, urheilun ystävät ja koko juhlaväki! (**kuva 3**)

Tervetuloa viettämään urheiluseura Kajaanin Kipinän 110-vuotisjuhlaa!

Liikunnasta puhuttaessa löytyy iskulause: Liiku, liikuta ja liikutu!

Nuo sanat sopivat hyvin myös tähän yhteiseen tilaisuuteemme.

Olemme juhlimassa urheiluseuraa, joka on innostanut vuosikymmenten ajan ihmisiä liikkumaan.

Monet asiat myös liikuttavat ihmisiä, synnyttävät vahvoja tunnekokemuksia. **(kuva 4**) Näin Aleksis Kiven päivänä voimme esimerkiksi sanoa runojen ja musiikin liikuttavan meitä kuten esimerkiksi juhlan aluksi kuultu Eino Leinon Nocturne (**kuva 5)** Urheilukokemuksetkin liikuttavat. Penkkiurheilu, urheiluharrastus ja kilpaurheilu nostavat tunteet pintaan.

Kipinän vuosijuhlassa puhumme liikunnasta, liikuttamisesta ja voimme myös hyvällä tavalla liikuttua menneistä ja nykyisistä yhteisistä ja omista kokemuksistamme.

Kajaanin Kipinällä on pitkät perinteet **(Kuva 6**).

Urheiluseura on perustettu 2.4.1911 aluksi Kajaanin Vapaaehtoisen Palokunnan yhteyteen erilliseksi urheiluosastoksi. Vuonna 1914 pidetyssä kokouksessa päätettiin ottaa nimeksi voimistelu ja urheiluseura Kajaanin Kipinä.

Yleisurheilu on ollut Kipinän vahvin laji alkuvuosista alkaen **(kuva 7)**

Hiihtotoiminta oli vilkasta kahden ensimmäisen vuosikymmenen aikana. Myös luistelu, nyrkkeily, paini, voimistelu, suunnistus ja pyöräily sekä jalka-, pesä- ja jääpallo kuuluivat seuran ohjelmaan ennen näiden lajien erikoisseurojen perustamista.

Nykyisin 110-vuotias Kipinä on yleisurheilun **(kuva 8)** ja siinä ohessa aikuisurheilun ja kuntourheilun erikoisseura. Toimintaa on kaikissa ikäluokissa juniorikäisistä veteraani-ikäisiin **(kuvat 9, 10**)

Tärkeää urheiluseuratyötä on erityisesti se liikuntakasvatus, jota urheilukouluissa ja kerhoissa perheille tarjotaan **(kuva 11)** Kipinä on luokiteltu myös yleisurheilun nuorten tähtiseuraksi eli aikaisemmalta nimeltään sinettiseura **(kuvat 12, 13)**

**Kuva 14 (kuvassa ohjelmalehtisiä)**

Kipinä on ollut viime vuosikymmeninä myös monien suurtapahtumien kuten kaksien Kalevan Kisojen, SM-viestien, nuorten ja veteraanien SM-kisojen luotettava järjestäjä. Myös veteraanien PM-kisat ja yhdessä Kainuun Prikaatin kanssa järjestetyt sotilaiden yleisurheilun MM-kisat ovat olleet ohjelmassa. Ensimmäiset kansainväliset kisat Kipinä järjesti jo vuonna 1930. 1980-luvulla järjestettiin tasokkaita kansainvälisiä Urho Kalevan kisoja.

Kipinän kilpaurheilutoiminnalla on vahvat perinteet. (k**uvat 15, 16 Urho Kekkosesta, korkeushyppy).**

Urho Kekkonen voitti ensimmäisenä kainuulaisena yleisurheilun Suomen mestaruuden. Se tuli korkeushypystä vuonna 1924 ennätystuloksella 185. Kainuun museossa on useita urheilukuvia nuoresta Urho Kekkosesta **(**k**olme kuvaa, kuvat 17-19 Kekkosesta nuorena urheilijana).**

Myöhemmin presidenttinä ollessaan Kekkonen kävi Kajaanissa vihkimässä Vimpelinlaakson uuden urheilukentän vuonna 1981. (**kuva 20 vihkijäisistä)**

Muita merkittäviä 1920-1930 - luvun urheilijoita ovat olleet esimerkiksi moukarinheittäjä Ville Pörhölä ja kuulantyöntäjä Arvo Vimpari. (**kuva 21 Pörhölä)**

Upean urheilu-uran on tehnyt kiekonheittäjä Sirkka Kauppinen, joka 1950-luvulta alkaen usean vuosikymmenen ajan on voittanut lukuisia SM-mitaleita sekä veteraanisarjojen EM-mitaleita. (**Kuva 22)**

Sivuutan tässä ajan puutteen vuoksi monta Kipinän hyvää urheilijaa 1920-luvulta 1970-luvulle ja palaan uudempaan historiaan.

Luistelijoista ja luisteluvaikuttajista voi mainita Aila Tartia-Jalosen sekä Jouko Launosen (**kuvat 23, 24)**

SM-tasoisia kilpaurheilutuloksia ovat tehneet Kipinän viestijuoksujoukkueet **(kuvia viestijoukkueista (kuvat 25-27)** ja juoksijat esimerkiksi Jari Haverinen (**kuva 28),** Elisa Leinonen (**kuva 29**) ja Kipinän nykyiset pikajuoksijanaiset (**kuva 30**).

Tasokkaita kuulantyöntäjiä esimerkiksi Seppo Kujala (**kuva 31**) ja keihäänheittäjiä esimerkiksi Suvi Kemppainen (**kuva 32**) on myös löytynyt. Samoin pituus- ja seiväshyppääjiä esimerkkeinä Saku Kostet (**kuva 33** ja Henri Väyrynen (**kuva 34**)

Nuorten SM-mitaleja on tullut usean vuosikymmenen ajan useissa eri lajeissa **(kuvat** **35, 36**). Enemmän kuin huippu-urheiluseura Kipinä on pitkiä aikoja ollut kasvattajaseura. Nuoret ovat menestyneet SM- ja suuremmissakin kisoissa.

Veteraanien yleisurheilussa on lukuisia kansainvälisiä huippuonnistumisia. Urheilijoista voi mainita Sirkka Kauppisen, Eero Väyrysen, Arja Ruotsalaisen, Vieno Määräsen, Teuvo Kemppaisen ja Kunto Viirun (**kuvat 37-42)**

Kipinän kunniapuheenjohtaja, liikuntaneuvos Kunto Viiru on ollut myös Kipinän 12 vuoden puheenjohtajakauden jälkeen 10 vuoden ajan Veteraaniurheiluliiton puheenjohtajana.

Urheilukoululaisetkin kilpailevat. Esimerkiksi Emma Juntunen on tavoitteellisesti tehnyt useiden lajien piiriennätyksiä. (**Kuva 43)**

Urho Kekkonen valittiin Kipinän johtokuntaan alle 14-vuotiaana, puheenjohtajaksi 16-vuotiaana ja uudelleen 18-vuotiaana. (**Kuva** **44**) Hän valmentautui myöhemmin moniin vaativiin tehtäviin urheiluelämässä ja sen ulkopuolella. Kipinä on kasvattanut ja kouluttanut Kekkosen jälkeenkin monia seuratoiminnan ja järjestötyön osaajia ja urheiluelämän vastuunkantajia maakunnallisiin, alueellisiin ja valtakunnallisiin tehtäviin.

**(Kuva 45, Kipinä 100 v)**

Monipuolinen urheiluseuratoiminta vaatii osaavia ja innokkaita urheilua rakastavia ihmisiä, jotka ovat valmiita antamaan omaa aikaansa ja osaamistaan yhteisen päämäärän saavuttamiseksi.

Tässä tilaisuudessa palkitaan seurassamme erilaisissa tehtävissä aktiivisesti toimineita henkilöitä.

Hyvät juhlavieraat!

Ihmistä, homo sapiensia on kutsuttu myös leikkiväksi ihmiseksi homo ludens. Leikillä ja liikunnalla on tutkimusten mukaan tärkeä rooli kulttuurien kehityksessä.

Puhutaan taikapiiristä, tilasta, johon ihminen leikin ja liikunnan kautta siirtyy. Tavallinen ympäristö voi muuttua hetkeksi paikaksi, jossa on mukavampaa olla. Tätä taikapiiriä me kipinäläiset olemme urheilutoiminnassamme olleet omalta osaltamme rakentamassa ja rakennamme sitä edelleen.

Aleksis Kiven päivänä haluan vielä lukea teoksesta Seitsemän veljestä -kirjan urheilukuvauksen **(kuva 46)**

”Veljekset läksivät rakentamaan kiekkotarhaa. Ja muutaman tunnin päästä seisoivat he valmiina leikkiin, kourissa vahvat koivuiset kanget; ja seisoivat he jaettuina kahteen joukkoon: Juhani, Simeoni ja Timo toisella puolella, mutta toisella Tuomas, Aapo ja Eero. Alkoi kiekko lennellä heidän välillänsä, ja kauas kajahteli tienoo. Hikipäin he mäikyttelivät, edestakaisin lenteli kiekko heidän välillänsä ja kauas kuului kova meno ja paukkina.”

Toivotan teille kaikille hyvää Aleksis Kiven päivää ja antoisaa Kipinän 110-vuotisjuhlaa!

**(Kuva 47)**